[{"text_idx": "#000000", "text": "We use cookies to help make LingQ better. By visiting the site, you agree to our"}, {"text_idx": "#000002", "text": "2019 estis jaro de pluraj jubileoj.\nRilate al niaj Esperantaj revuoj, estis omag\u0302ita c\u0302i tie la grava magazino \u201cMonato\u201d, kiu kompletigis 40-jaran senc\u0302esan kolekton (Esperanta Retradio, je la 25-a de decembro).\nEn tiu artikolo oni elstarigis la gravecon de revuoj por la Esperanta kulturo."}, {"text_idx": "#000003", "text": "Estus tamen tre maljuste, se ni preterlasus la jubileon de \u201cLiteratura Foiro\u201c - la plej longe, senpau\u0306ze aperanta periodaj\u0302o en nia lingvo.\nTion ni do faru nun.\nG\u0302i meritas c\u0302iajn, c\u0302ies honorojn!"}, {"text_idx": "#000004", "text": "\u201dLiteratura Foiro\u201c kompletigis en la jaro 2019 sian 50-an jaron de vigla kontribuo al la Esperanta mondo.\nG\u0302i ne estas grava nur pro sia longa vivo, sed pro sia ric\u0302a enhavo.\nC\u0302iun duan monaton, legantoj akurate ricevas kelkajn dekojn da pag\u0302oj el bona papero, kun bela kolora kovrilo kaj precipe kleriga, altnivela enhavo.\nLa tutan jaran kolekton oni povas kunmeti por formi libron, kun tekstoj, kiuj ne malaktualig\u0302as.\nEseoj, rakontoj, recenzoj de libroj kaj filmoj, poemoj, informoj pri gravaj eventoj kaj personoj estas prezentataj en senriproc\u0302a lingvouzo.\nNigrablankaj belaj fotoj kaj desegnaj\u0302oj ilustras la tekstojn por ripozigi kaj allogi la okulojn."}, {"text_idx": "#000005", "text": "C\u0302io komencig\u0302is en la jaro 1970, en Milano (Italujo), kie aktivis literatura rondo nomata \u201dLa Patrolo\u201c.\nG\u0302i estis manpleno da italaj intelektuloj, kiuj fekunde proponis originalajn kaj tradukajn verkojn.\nInteralie, ili komencis la eldonadon de \u201dLiteratura Foiro\u201c.\nPost dek jaroj da aktivado, \u201cLa Patrolo\u201d malfondig\u0302is, kaj en 1980 oni fondis en Svisujo la Kooperativon de Literatura Foiro, kiu g\u0302is nun respondecas pri la publikigado.\nG\u0302ia sidejo situas en la urbo La Chaux-de-Fonds, kaj nuntempe g\u0302i ligig\u0302as al la \u201dEsperanta Civito\u201c - federisma strukturo, subjekto de internacia juro, proklamita en 1998."}, {"text_idx": "#000006", "text": "Eminentaj Esperantoau\u0306toroj estis redaktoroj de \u201dLiteratura Foiro\u201d, kaj iliaj nomoj sufic\u0302us por rekomendigi la revuon.\nLa unua el ili estis la konata verkisto kaj aktivulo Giorgio Silfer.\nLa nuntempa redaktoro (je la dua fojo) estas Perla Martinelli.\nDeko da aliaj internacie konataj eminentuloj konsistigas stabon de konstantaj kontribuantoj."}, {"text_idx": "#000007", "text": "En la 302-a numero de la revuo, en decembro 2019, sur g\u0302ia malantau\u0306a kovrilo, oni publikigis respondojn de konataj Esperantistoj, al kiuj oni demandis: \u201c50 jaroj: kion Literatura Foiro donis al vi?\u201d Ni reproduktas c\u0302i tie unu solan respondon, de la verkisto Andre\u0301 Cherpillod: \u201cKial mi legas Literaturan Foiron?\nUnue, c\u0302ar g\u0302i estas foiro, kaj en foiro oni amuzig\u0302as.\nDue, c\u0302ar g\u0302i estas literatura.\nKaj litera turo estas granda parto de mia vivo.\u201d"}, {"text_idx": "#000008", "text": "To hear audio for this text, and to learn the vocabulary sign up for a free LingQ account."}, {"text_idx": "#000009", "text": "Open this lesson on LingQ"}, {"text_idx": "#000010", "text": "Try LingQ and learn from Netflix shows, Youtube videos, news articles and more."}]